EkBass/fiwiki-20250220-pages-articles huggingface dataset:
Theodor Charpentier

Theodor Charpentier (; 20. elokuuta 1874 Pietari – 30. maaliskuuta 1954 Helsinki) oli suomalainen Venäjän keisarillisessa armeijassa palvellut tykistön kenraalimajuri.Adelsvapen-Wiki : Adliga ätten Charpentier nr 765 Charpentierin vanhemmat olivat kenraalimajuri Fredrik Vilhelm Charpentier (1849–1918) ja hänen ensimmäinen puolisonsa Maria Dmitrieva (1853–1909). Hän kävi 1893–1896 Omskin kadettikoulua, 1. Paavalin sotakoulua Pietarissa sekä Konstantinin sotakoulua. Hän palveli sitten Turkestanin tykistöprikaatissa ja hänet ylennettiin luutnantiksi 1899. Charpentier kävi 1900–1903 Mihailin tykistöakatemian kurssin ja hänet ylennettiin alikapteeniksi 1902. Hän palveli sitten Henkivartioväen 2. tykistöprikaatissa 1903–1910 ja Henkivartioväen 3. tykistöprikaatissa 1910–1912. Charpentier oli vuodesta 1912 Henkivartioväen 2. tykistöprikaatin 6. patterin päällikkönä. Hänet ylennettiin kapteeniksi 1907 ja everstiksi 1910. Ensimmäisen maailmansodan aikana Charpentier komensi 2. tykistöprikaatin 6. patteria 1914–1916, 2. tykistöprikaatin mörssärijaosta 1916–1917 sekä viimeksi 204. tykistöprikaatia helmikuusta kesäkuuhun 1917. Hän erosi palveluksesta kenraalimajurina kesäkuussa 1917. Charpentier oleskeli Suomessa kesään 1918 saakka, jolloin hän liittyi Omskin alueella toimineeseen amiraali Aleksandr Koltšakin komentamaan valkoiseen armeijaan. Charpentier toimi sitten Venäjän sisällissodan aikana Koltšakin armeijassa raskaan tykistön komentajana sekä tykistön ylitarkastajana. Hän jäi 1920 bolševikkien vangiksi Koltšakin armeijan kärsittyä tappion, mutta pääsi vuonna 1922 Suomen kansalaisena vapaaksi ja palasi Suomeen. Charpentier oli 1920-luvulla yksi emigranttijärjestö Venäjän yleissotilaallisen liiton (ROVS) salaisen tiedusteluorganisaation Suomen-johtajista yhdessä kenraalimajuri Eugèn Högströmin kanssa. Charpentier kuului samanaikaisesti myös suuriruhtinas Kirill Vladimirovitš Romanovia tukeneeseen kilpailevaan emigranttiliikkeeseen.Mirko Harjula: "Ryssänupseerit" – Ensimmäisen maailmansodan Venäjän asevoimien suomalaistaustaiset upseerit 1914–1956, s. 405–406. Books on Demand (omakustanne), Helsinki 2013. Theodor Charpentier oli naimisissa vuodesta 1918 Natalia Stepanovna Volkovan (1892–1954) kanssa. == Lähteet == ==Aiheesta muualla== *Шарпантье Федор Федорович Grwar.ru. Luokka:Suomalaiset kenraalit Luokka:Venäläiset kenraalit Luokka:Vuonna 1874 syntyneet Luokka:Vuonna 1954 kuolleet
Betsy DeVos

Elizabeth "Betsy" DeVos (s. 8. tammikuuta 1958) on yhdysvaltalainen poliitikko, yrittäjä, hyväntekijä ja koulutusaktivisti ja kotoisin Michiganista. Hänet nimitettiin Yhdysvaltain opetusministeriksi helmikuussa 2017. == Elämä == Elisabeth DeVos, omaa sukua Prince, on kotoisin Michiganin Holland-nimisestä kaupungista. Hän on suorittanut bachelor-tutkinnon liiketalouden alalta ja opiskellut politiikan tutkimusta. DeVos meni vuonna 1980 naimisiin Richard ”Dick” DeVos Jr.:n kanssa, joka on ollut ennen Betsy DeVosin ministerinuraa Yhdysvalloissa vaimoaan tunnetumpi. Aviomies on Amwayn perustajan poika ja omistaa osan isänsä yhtiöstä. Pariskunnalla on kaksi tytärtä ja poika. Amwayn perinnön takia DeVosit ovat miljardöörejä. Forbes- talouslehden mukaan perheen omaisuus on 5,1 miljardia dollaria. Aviomies on ollut ehdokkaana Michiganin kuvernööriksi. DeVos istuu monien yhtiöiden hallituksissa ja oli useita vuosia Michiganin republikaanien puheenjohtaja. Hän on myös useiden hyväntekeväisyysjärjestöjen johdossa. == Poliittiset mielipiteet == DeVos kannattaa vanhempien oikeutta valita lastensa koulu vapaasti. Hän on puolisonsa kanssa tukenut miljoonilla dollareilla lobbaustyötä, jonka tavoitteena on muuttaa lainsäädäntöä niin, että yksityisiä kristillisiä kouluja voitaisiin tukea verovaroilla enemmän. DeVos on perustellut yksityiskoulujen suosimista sillä, että niiden luoma kilpailu parantaisi myös julkisia kouluja. Yhdysvalloissa asia on kiistanalainen, sillä seurauksena voi pikemminkin olla luokkaerojen kärjistyminen ja julkisten koulujen oppilaiden valikoitumisen entistä haastavammiksi. Molemmat DeVosit ovat kertoneet olevansa hyvin uskonnollisia ja sanoneet, että Betsyn kiinnostus ja motivaatio keskittyä koulutukseen kumpuaa häneen uskonnollisesta vakaumuksestaan. == Opetusministerinä == DeVosin nimityksestä opetusministeriksi käytiin poikkeuksellisen tiukka äänestys. Senaatissa äänet menivät tasan 50-50, ja valinnan ratkaisi varapresidentti Mike Pence. Trump luonnehti Betsy DeVosia uudistajaksi. Nimitys oli Trumpin kiistanalaisimpia, sitä vastusti muun muassa opettajien ammattiliitto. == Lähteet == == Aiheesta muualla == Luokka:Trumpin hallituksen jäsenet Luokka:Yhdysvaltain opetusministerit Luokka:Yhdysvaltalaiset republikaanipoliitikot Luokka:Vuonna 1958 syntyneet Luokka:Elävät henkilöt
Vignone

Vignone on kunta Pohjois-Italiassa Verbano-Cusio-Ossolan maakunnassa Piemonten alueella. Vignonen naapurikunnat ovat Arizzano, Bee, Cambiasca, Caprezzo, Intragna, Premeno ja Verbania. == Lähteet == Luokka:Verbano-Cusio-Ossolan maakunnan kunnat
Salahuddin Abdul Aziz

Sulttaani Salahuddin Abdul Aziz (8. maaliskuuta 1926 Selangor – 21. marraskuuta 2001 Kuala Lumpur) oli Malesian kuningas ja Selangorin sulttaani. Hän toimi Malesian kuninkaana vuosina 1999–2001. Hän kuoli vuonna 2001 oltuaan maan kuninkaana kaksi ja puoli vuotta. Selangorin sulttaaniksi hän nousi isänsä Hisamuddinin kuoltua vuonna 1960. == Lähteet == Luokka:Malesian kuninkaat Luokka:Selangorin sulttaanit Luokka:Vuonna 1926 syntyneet Luokka:Vuonna 2001 kuolleet
Hykkyrän seisake

Hykkyrä (ratakm 216+337) on lakkautettu seisake Haminan vanhalla radalla Kouvolan kaupungissa. Seisake avattiin 16. huhtikuuta 1951 ja lakkautettiin 26.toukokuuta 1968. JuHa-radan takia Hykkyrä on jäänyt rataverkon ulkopuolelle. == Lähteet == Luokka: Kouvola
Vehkoja

Vehkoja (aiemmin Vehkaoja) on Hyvinkään kaupunginosa, joka sijaitsee vajaa kolme kilometriä kaupungin keskustasta (rautatieaseman seudulta) lounaaseen. Vehkoja rajoittuu lännessä Hyvinkäänkylään ja pohjoisessa Kruununpuistoon. Idässä naapureina ovat Hakalanmäki ja Mäkivehkoja; eteläpuolella on Kittelän kaupunginosa. Kaupunginosan palveluihin kuuluvat muun muassa ruokakauppa, apteekki (Vehkojan apteekki), koulu (Vehkojan koulu ja Anttilan koulu), seurakuntakeskus ja päiväkoti. Kaupunginosaa palvelee Hyvinkään rautatieaseman ja Hyvinkään sairaalan väliä kulkeva Hyvinkään paikallisliikenteen linja 1. ==Lähteet== ==Aiheesta muualla== *Vehkoja (hyvinkaakuvat.com) Luokka:Hyvinkään kaupunginosat
Viertola (Hyvinkää)

Viertola on Hyvinkään kaupunginosa, joka muodostaa Hyvinkään ydinkeskustan läntisen osan. Kaupunginosa kuuluu Hyvinkään vanhimpiin ja se kaavoitettiin jo vuonna 1922 Hyvinkään kaupungin ensimmäisessä yleiskaavassa. Viertolassa on lukuisia 1920- ja 1930-luvun puutaloja, mutta keskustan puoleisessa osassa Hangonsillassa myös uudempia kerrostaloja. Viertolan kaupunginosaa halkovat kaksi suurta katua, Uudenmaankatu ja Hyvinkäänkatu. Viertolan palveluihin kuuluvat muun muassa päiväkoti, palloiluhalli ja urheilukenttä. Alle kilometrin päässä sijaitsevat muun muassa Hyvinkään rautatieasema, Hyvinkään lukio, Laurea-ammattikorkeakoulu, Suomen Rautatiemuseo sekä keskustan kaupat. Lähimmät paikallisliikenteen bussipysäkit (linja 1) sijaitsevat Uudenmaankadulla. Luokka:Hyvinkään kaupunginosat
Death of a Clown

Death of a Clown on brittiläisen The Kinks -yhtyeen jäsenten Dave Daviesin ja Ray Daviesin kirjoittama musiikkikappale. Dave Davies julkaisi sen heinäkuussa 1967 ensimmäisenä soolosinglenään, jolloin se nousi Britannian Record Retailer -listan kolmanneksi. Lisäksi se julkaistiin The Kinksin samanvuotisella studioalbumilla Something Else by The Kinks. == Tuotanto == The Kinks soittaa ”Death of a Clownin” taustat. Lisäksi kappaleessa vierailevat kosketinsoittaja Nicky Hopkins sekä Ray Daviesin vaimo Rasa Davies, joka laulaa taustalaulua.The Kinks: Something Else by The Kinks -albumin Deluxe Editionin kansilehti, s. 23. Kappaleen monoversio kestää 3 minuuttia ja yhden sekunnin, ja stereoversio 3 minuuttia ja 12 sekuntia. Kappaleen intro keksittiin, kun Ray Davies soitti pianon jousia kuin harppua.The Kinks: Something Else by The Kinks -albumin Deluxe Editionin kansilehti, s. 12. Vuonna 2011 Dave Davies kertoi Dave Davies: Kinkdom Come -dokumentissa, että laulu oli seurausta hänen tyytymättömyydestä omaan elämäänsä. Huolimatta siitä, että Daviesin elämään kuuluivat kuuluisuus, huumeet ja kauniit naiset, hän koki, että jotain puuttui. Tästä hän keksi kappaleen aiheeksi klovnin, joka saa ihmiset nauramaan, mutta on todellisuudessa itse surullinen. Suomalainen lauluduo Pasi ja Pekka levytti kappaleesta vuonna 1972 Chrisse Johanssonin sanoittaman käännösversion ”Kuoleva klowni”. == Julkaisu ja vastaanotto == ”Death of a Clown” -single julkaistiin Britanniassa 7. heinäkuuta ja Yhdysvalloissa 2. elokuuta 1967. Singlen B-puoli oli ”Love Me Till the Sun Shines”. Kappale nousi Britannian Record Retailer -listan kolmanneksi. Yhdysvalloissa se ei saavuttanut sijoitusta. Britannian lisäksi kappale nousi top 5:een Alankomaissa, Belgiassa ja Länsi-Saksassa. === Listasijoitukset === Valtio Lista Korkein sijoitus Listaviikot Nousu listalle Lähde Nederlandse Top 40 2. 13 29.7.1967 Record Retailer 3. 10 22.7.1967 Melody Maker 3. 3\. 14 9.9.1967 New Musical Express 4. Disc 4. 5\. syyskuu 1967 6\. 7 10.8.1967 ARIA Charts 31. 4 13.9.1967 == Lähteet == Luokka:The Kinksin kappaleet Luokka:Vuoden 1967 kappaleet
Santa Ana

Santa Ana () voi tarkoittaa seuraavia: ;paikkoja: * Santa Ana, kaupunki Yhdysvaltain Kalifornian osavaltiossa * Santa Ana, kaupunki El Salvadorissa * Santa Ana, kaupunki Costa Ricassa ;Espanjan laivasto: * Santa Ana -luokka, vuosina 1729–1730 rakennettu linjalaivaluokka ** Santa Ana, vuonna 1729 valmistunut Santa Ana -luokan linjalaiva * Santa Ana -luokka, 1780-luvulla rakennettu linjalaivaluokka ** Santa Ana, vuonna 1784 valmistunut Santa Ana -luokan linjalaiva.
The Wantons

The Wantons on Vaasassa vuonna 1963 perustettu rhythm and blues -yhtye, jonka nelivuotinen ura huipentui toimimiseen Jimi Hendrixin konsertin lämmittelijänä Helsingin Kulttuuritalolla vuonna 1967. The Wantonsin perustajajäseniä ovat Bengt Holm, Reino Kurki ja Krister Kulju. Yhtye keikkaili myös Ruotsissa ja olisi päässyt myös levyttämään, jos olisi suostunut laulamaan suomeksi. Yhtye piti 50-vuotisjuhlakonsertin Vaasan Strampenilla syyskuussa 2013.Toivonen, Hannu: 50-vuotias The Wantons jatkaa rockaamista , Vaasan Ikkuna 10.9.2013. Viitattu 26.11.2016. Yhtyeen tarina alkoi, kun Bengt Holm, Reino Kurki ja Krister Kulju tapasivat rippileirillä 1963. Aluksi pojat harjoittelivat kitaroineen käyttäen vahvistimena Kurjen perheen putkiradiota. Kaikki hankkivat itselleen yhteensopivat farkut, bootsit, mustat poolopaidat ja nahkaliivit sekä punaiset Höfner-kitarat ja niille oikeat vahvistimet Reino Kurjen yrittäjäisän kustannuksella. Harjoituspaikkakin löytyi perheen leipomosta. Lopulta löytyi sotilassoittokunnassa kokemusta kerännyt rumpalikin, jolla oli punaiset rummut. The Wantonsin tyylillisiä esikuvia olivat englantilaiset rhythm and blues -nimet kuten The Rolling Stones, The Yardbirds, The Animals, Van Morrison ja The Pretty Things. Yhtye sai paljon esiintymismahdollisuuksia, sillä 1960-luvun puolivälissä vaasalaiskouluilla järjestettiin tansseja lauantaisin, nuorisotalolla pidettiin bändikilpailuja ja torstaisin oli Popklubi. The Wantons oli ruotsinkielisen nuorison suosiossa ja kilpaileva The Slippers enemmän suomenkielisten mieleen.Klinkmann, Sven- Erik: From Wantons till Wild Force. Nya sound i en gränsstad , kirjan esittely, Vaasalaisia-sivusto, ei päiväystä. . Viitattu 26.11.2016. The Wantons toimi aktiivisesti vuoteen 1967 asti, jolloin sen ura huipentui Jimi Hendrixin konsertin kolmannen lämmittelijän rooliin helsinkiläisten The Firstin ja New Joysin rinnalla. Vuonna 1983 aikuistuneet yhtyeen jäsenet kokosivat The Wantonsin uudelleen esiintyäkseen kerran ravintola Ernstissä. Senkin jälkeen yhtye esiintyi muutaman vuoden välein. ==Lähteet== ==Kirjallisuutta== *Klinkmann, Sven-Erik: Från Wantons till Wild Force. Nya sound i en gränsstad. Gidlunds förlag, 2010. ISBN 978-91-7844-797-8. Luokka:Suomalaiset rockyhtyeet Luokka:Vaasan musiikki
Ed Atkins

Ed Atkins (s. 1982) on brittiläinen taiteilija. Hän käyttää töissään monipuolisesti tekniikan suomia mahdollisuuksia: teräväpiirtotelevisioita, surround-ääniä ja digitaalista editointia. Atkins on opiskellut kuvataidetta Lontoossa. Hän suoritti kandidaattitutkinnon Central Saint Martinsin taidekoulussa ja jatkoi maisteriksi Slade School of Fine Artissa. Taiteilijan työnsä ohella Atkins luennoi Goldsmiths’ Collegessa Lontoossa. Atkins oli yksi Helsingin Ars 17 -näyttelyn keskeisistä taiteilijoista. Hänen teoksensa täyttivät lähes kokonaisen kerroksen Kiasmassa. == Lähteet == Luokka:Englantilaiset kuvataiteilijat Luokka:Vuonna 1982 syntyneet Luokka:Elävät henkilöt
BMW i8

BMW i8 on BMW:n vuosina 2014–2020 valmistama kaksiovinen coupé-mallinen Plug- in-hybridiauto. BMW i8:n virallinen myynti Suomessa alkoi marraskuussa 2015. Auto kiihtyy 0–100 km/h 4,4 sekunnissa. Auton huippunopeus on rajoitettu 250 km/h, mutta pelkällä sähkömoottorilla 120 km/h. Hybridiin sähkömoottori on sijoitettu auton etuosaan ja se tuottaa voimaa pelkästään etupyöriin. Taka- akselin eteen sijoitettu bensiinimoottori jakaa voimaa takapyöriin. Näiden kahden moottorin ansiosta auto on nelivetoinen. Auton toimintamatka pelkällä sähkömoottorilla on noin 35–40 kilometriä. Suomessa auton hinta oli noin 150 000 euroa veroineen. BMW i8 oli ensimmäinen sarjavalmisteinen automalli, johon sai lisävarusteena laseriin perustuvat ajovalot. == BMW i8 autourheilussa == BMW i8 toimi Formula E -sarjan virallisena turva-autona yhteistyössä Qualcomm- yhtiön kanssa == Lähteet == == Aiheesta muualla == i8 Luokka:Hybridiautot Luokka:S-segmentin autot Luokka:2010-luvun autot Luokka:2020-luvun autot
Lichenin Ihanimman Neitsyt Marian kirkko

Lichenin Ihanimman Neitsyt Marian kirkko () on Puolan suurin kirkko, johon mahtuu 18 000 ihmistä. Kirkko sijaitsee Licheń Staryn kylässä Ison-Puolan voivodikunnassa. ==Lähteet== ==Aiheesta muualla== Luokka:Puolan kirkot Luokka:Ison-Puolan voivodikunta
Reince Priebus

Reinhold Richard "Reince" Priebus [raɪns ˈpriːbəs] (s. 18. maaliskuuta 1972) on yhdysvaltalainen lakimies ja poliitikko. Hän oli Republikaanien kansallisen komitean puheenjohtaja kolmen kauden ajan, 2011–2016, ja Valkoisen talon kansliapäällikkö presidentti Donald Trumpin virkakauden ensimmäiset kuusi kuukautta heinäkuun 28. päivään 2017 saakka, jolloin hänen tilalleen nimitettiin kenraali John F. KellyReince Priebus out, John Kelly in as White House chief of staff. CNN 28.7.2017.. Priebus on tehnyt pitkän uran puoluetoiminnassa. Hän aloitti osavaltiotasolla. Hänen johtaessaan Wisconsinin republikaaneja puolue menestyi hyvin ja voitti uusia paikkoja liittovaltion alahuoneessa, sai enemmistön osavaltion parlamentissa ja kuvernöörin viran. Priebus on naimisissa ja hänellä on kaksi lasta. Uskonnoltaan hän on ortodoksi. Puoluetta repineen esivaalikamppailun jälkeen Priebus kehotti republikaaneja yhdistymään Donald Trumpin ehdokkuuden taakse. Marraskuussa 2016 Trump nimitti hänet Valkoisen talon kansliapäälliköksi 20.1.2017 alkaen. Heinäkuun lopulla 2017 Donald Trump erotti Priebusin epäillen häntä Valkoisen talon henkilökunnasta peräisin olevista monista tietovuodoista lehdistölle. Juuri ennen erottamista Trumpin viikkoa aiemmin nimittämä uusi viestintäjohtaja Anthony Scaramucci kutsui uutta esimiestään Priebusia The New Yorker -lehdelle ”v***n vainoharhaiseksi skitsofreenikoksi”.Nusca, Andrew: Scaramucci: Reince Priebus Is ‘a F**king Paranoid Schizophrenic’, Fortune 27.7.2017. == Lähteet == == Aiheesta muualla == Luokka:Trumpin hallituksen jäsenet Luokka:Valkoisen talon kansliapäälliköt Luokka:Yhdysvaltalaiset republikaanipoliitikot Luokka:Vuonna 1972 syntyneet Luokka:Elävät henkilöt
Kapteeni Sindbadin seikkailut

Kapteeni Sindbadin seikkailut (, myös Captain Sinbad) on vuonna 1963 valmistunut yhdysvaltalainen seikkailuelokuva. Byron Haskinin ohjaaman elokuvan sankaria Sindbadia esittää Guy Williams. ==Juoni== Muinaisessa Baristanissa kapteeni Sindbad rakastuu prinsessa Janaan, jota tavoittelee myös ilkeä tyranni El Kerim. Estääkseen tyrannin aikeet Sindbad lähtee etsimään hirviöiden vartioimaa norsunluutornia, jonne El Kerimin kuolemattomuuden salaisuus on piilotettu. Lopuksi sankari kukistaa tyrannin ja pelastaa prinsessan. ==Näyttelijät== ==Tuotanto== Kingin veljesten tuottama ja Metro- Goldwyn-Mayerin levittämä Kapteeni Sindbadin seikkailut on toteutettu laajakangastekniikalla Technicolor-väreissäElokuvan alkutekstit.. Byron Haskinin ohjaama elokuva kuvattiin müncheniläisellä Bavarian studiolla, joka osoittautui teknisesti kovin vaatimattomaksi. Pääosaan palkattiin Zorro- televisiosarjasta tunnettu Guy Williams. Elokuva on värikäs ja eksoottinen lasten toimintaseikkailu, joka on täynnä jännittäviä erikoistehosteita. Sen pohjalta suunniteltiin tv-sarjaa, jonka pilottijakso ei kuitenkaan herättänyt suurten yhtiöiden kiinnostusta. == Lähteet == == Aiheesta muualla == * * Luokka:Yhdysvaltalaiset seikkailuelokuvat Luokka:Vuoden 1963 yhdysvaltalaiset elokuvat Luokka:Elokuvat merenkulusta
Kingdom Hearts HD 2.8 Final Chapter Prologue

Kingdom Hearts HD 2.8 Final Chapter Prologue (tyyliteltynä Kingdom Hearts HD II.8 Final Chapter Prologue) on teräväpiirtokuvalla varustettu Kingdom Hearts -pelisarjan kokoelma, joka julkaistiin vuonna . Kokoelma sisältää pelattavan osuuden pelistä Kingdom Hearts 3D: Dream Drop Distance sekä kaksi aivan uutta tarinaa. Ensimmäinen on elokuva Kingdom Hearts χ Back Cover, joka perustuu selainpohjaiseen peliin Kingdom Hearts χ ja sisältää myös materiaalia, jota pelissä ei ollut. Toinen on Kingdom Hearts 0.2: Birth by Sleep – A Fragmentary Passage, aivan uusi peli, joka sijoittuu Kingdom Hearts: Birth by Sleepin jälkeen ja jonka tarina esitetään Aquan näkökulmasta. == Lähteet == == Aiheesta muualla == * Luokka:Kingdom Hearts -pelit Luokka:Vuoden 2017 videopelit Luokka:PlayStation 4 -pelit Luokka:PlayStation 4 Pro -tehostetut pelit
Guy Williams

Guy Williams (syntyjään Armand Joseph Catalano, 14. tammikuuta 1924 New York – 30. huhtikuuta 1989 Buenos AiresThe Guy Williams Webshrine guywilliams.net Viitattu 10.10.2020 ) oli yhdysvaltalainen näyttelijä. Sisilialaiseen siirtolaisperheeseen syntynyt pitkä ja komea Williams opiskeli vähän aikaa sotilasakatemiassa ja työskenteli sitten valokuvamallina, elokuvien sivurooleissa ja televisiomainoksissa. 1950-luvun lopussa hän sai pääosan Disney-yhtiön Zorro-televisiosarjassa. Tehtyään 1960-luvun alussa pari elokuvaa Euroopassa Williams palasi Hollywoodiin, jossa hän esiintyi ensin Bonanzassa ja sittemmin Matkalla avaruuteen (Lost in Space) -televisiosarjassa. Vetäydyttyään alalta Williams muutti 1970-luvulla Argentiinaan. ==Elokuvia== * Veriveljet, 1962 * Kapteeni Sindbadin seikkailut, 1963 ==Lähteet== Luokka:Yhdysvaltalaiset televisionäyttelijät Luokka:Vuonna 1924 syntyneet Luokka:Vuonna 1989 kuolleet
Hemiaminaalit

Hemiaminaalit eli karbinoliamiinit ovat orgaanisia yhdisteitä, joissa samaan hiiliatomiin on liittynyt sekä amino- että hydroksyyliryhmä. Hemiaminaalien tunnusomainen funktionaalinen ryhmä on R2C(OH)NR2. Hemiaminaalit ovat hemiasetaalien typpianalogeja. == Ominaisuudet ja valmistus == Hemiaminaalit ovat suhteellisen pysymättömiä yhdisteitä ja rengasrakenteiset hemiaminaalit ovat avoketjuisia pysyvämpiä, mutta ovat silti kemiallisessa tasapainossa rengasrakenteisen hemiaminaalin ja avoketjuisen aminoaldehydin kanssa. Primääriset hemiaminaalit reagoivat erityisesti happamissa olosuhteissa muodostaen imiinejä. Sekundäärisistä amiineista muodostuneet hemiaminaalit ovat stibiilempia, mutta voivat muodostaa happamissa olosuhteissa enamiinin. Hemiaminaalit voivat reagoida eteenpäin amiinien kanssa aminaaleiksi. Hemiaminaaleja valmistetaan aldehydien tai ketonien ja primääristen tai sekundääristen amiinien välisellä reaktiolla. Ensimmäisessä vaiheessa nukleofiilinen amiini reagoi additioreaktiolla elektrofiilisen karbonyyliryhmän hiiliatomin kanssa. Molekyylinsisäinen protoninsiirto johtaa hemiaminaaliin. : == Lähteet == == Aiheesta muualla == *Mona Cederström: N-asyylihemiaminaalit luonnonainesynteeseissä, Jyväskylän yliopisto, Kemian laitos, Kandidaatintutkielma, 15.12.2015 (pdf) Luokka:Funktionaaliset ryhmät Luokka:Orgaaniset yhdisteet
Dichobunoidea

Dichobunoidea on hävinnyt yläheimo, johon kuuluivat ensimmäiset sorkkaeläimet. Niiden luokittelu on vielä epävarmaa ja muuttuu jatkuvasti. Yleensä yläheimo jaetaan neljään heimoon: Dichobunidae, Cebochoeridae, Mixtotheriidae ja Helohyidae. Ne elivät eoseenilta oligoseenille Aasiassa, Euroopassa ja Pohjois-Amerikassa. Lajeja olivat muun muassa Diacodexis ja Messelobunodon. == Lähteet == Luokka:Esihistorialliset nisäkkäät Luokka:Sorkkaeläimet
Renault Alaskan

Renault Alaskan on Renault’n vuodesta 2017 lähtien valmistama lava-automalli, joka jakaa suuren osan tekniikastaan Nissan Navaran ja Mercedes-Benz X-sarjan kanssa. Alaskan on valmistajansa ensimmäinen malli luokassaan. Alaskanin voimanlähteenä on 2,3-litrainen dCi-dieselmoottori, joka on saatavana 160- tai 190-hevosvoimaisena versiona. Voimansiirtona on kuusivaihteinen manuaalivaihteisto tai seitsemänportainen automaattivaihteisto. == Lähteet == == Aiheesta muualla == Alaskan Luokka:Lava-autot Luokka:2010-luvun autot Luokka:2020-luvun autot
Folke Husell

Folke Rune Husell (s. 16. lokakuuta 1945 Maarianhamina) on ahvenanmaalainen juristi ja Ålandsbankenin pääjohtaja vuosina 1987–2003.Husell Folke. Uppslagsverket Finland. Viitattu 26.11.2016. Husell toimi vuosina 1977–1986 Ålandsbankenin lakiosaston johtajana ja nousi pankin johtokuntaan vuonna 1979. Vuonna 1986 hänet valittiin pankin toimitusjohtajaksi. Vuodesta 1987 hänen tittelinsä oli pääjohtaja. Hänen pääjohtajakaudellaan pankki laajeni voimakkaasti erityisesti avaamalla uusia konttoreita Suomen mannermaalle ja tarjoamalla Private banking -palveluja. Husellin kaudella vuonna 1991 Ålandsbanken selvisi Suomen pankkikriisistä ilman pankkitukea, jota valtaosa pankeista joutui ottamaan.Meistä. Ålandsbanken. Viitattu 26.11.2016. Husell irtisanoutui pääjohtajan tehtävästä vuonna 2003 johtokunnan kanssa syntyneiden näkemyserojen takia. ==Lähteet== Luokka:Suomalaiset pankinjohtajat Luokka:Ahvenanmaalaiset henkilöt Luokka:Vuonna 1945 syntyneet Luokka:Elävät henkilöt
Flip Top

Flip Top on yhdysvaltalaisen trumpetistin Ted Cursonin vuonna 1977 julkaistu albumi. Levyn A–puoli on studiolevy ja B–puoli on nauhoitettu seitsemänsillä Jazz Festivaalella, Ljubljanassa, Jugoslaviassa.Ted Curson discography Viitattu 26 marraskuuta, 2016Fitzgerald, M., Ted Curson leader entry, Viitattu 26 marraskuuta, 2016 == Kappaleet == Kaikki kappaleet Ted Curson, ellei toisin mainita. === A-puoli === # # # === B-puoli === # * # # == Kokoonpano == * Ted Curson – trumpetti * Bill Barron – tenorisaksofoni (kappaleet: 1-3) * Herb Bushler – kontrabasso (kappaleet: 1-3) * Dick Berk – rummut (kappaleet: 1-3) * Zagrebin Radion orkesteri johtajana Miljenko Trohaska (kappaleet: 4-6) == Arvostelut == * Allmusic: Allmusic review == Lähteet == * Flip Top discogs.com -sivustolla === Viitteet === Luokka:Vuoden 1977 konserttitallenteet Luokka:Ted Cursonin albumit
Rovan junaonnettomuus

Rovan junaonnettomuus tapahtui Oulu-Kontiomäki-radalla Muhoksella lähellä Rovan pysäkkiä 9. lokakuuta 1956. Ouluun selluloosalastissa matkalla ollut tavarajuna T6807 ja Oulun suunnasta tullut sepeli- ja umpitavaravaunuista koostunut sorajuna numero 6822 törmäsivät toisiinsa Rovan pysäkin ja Kärnän tasoylikäytävän välisellä rataosuudella lähellä Rovan mutkaa. Molempien junien lämmittäjät ehtivät hypätä pois vetureista. Törmäyksessä kuoli toisen junan veturinkuljettaja ja lämmittäjät ja toinen veturinkuljettaja saivat ruhjevammoja. Romuttuneet veturit jäivät raiteelle tavaravaunujen sinkoillessa ratapenkalle.Laitasaari-Seuran Laitasaari-sivusto : Rovan junaonnettomuus 9.10.1956 Onnettomuden syynä oli se että tavarajunan kuljettaja ei ollut tietoinen tapahtuneesta aikataulumuutoksesta. Tavarajunan T6807 vuonna 1917 valmistunut veturi Tv2 624 hylättiin, sorajunan vuonna 1949 valmistunut veturi Tk3 1148 sen sijaan palasi liikenteeseen kunnostuksen jälkeen ja se on nykyisin museoveturina Rovaniemellä. == Lähteet == Luokka:Vuoden 1956 junaonnettomuudet Luokka:Muhos Luokka:Junaonnettomuudet Suomessa Luokka:1950-luvun onnettomuudet Suomessa
Grigori Petrovski

Grigori Ivanovitš Petrovski (, ; 4. helmikuuta (J: 23. tammikuuta) 1878 Petšenihy – 9. tammikuuta 1958 Moskova) oli ukrainalaissyntyinen poliitikko Neuvostoliitossa. Ukrainalaisesta syntyperästään huolimatta Petrovski piti itseään kansainvälisenä ihmisenä ja vastusti ukrainalaisnationalismia. Kun bolševikit murskasivat lyhytikäisen Ukrainan kansantasavallan (1917–1919), Petrovski taisteli bolševikkien joukoissa. Hänestä tuli Venäjän neuvostotasavallan sisäministeri. Vuonna 1919 hän palasi Ukrainaan ja toimi siellä neuvostotasavallan pääministerinä vuoteen 1938 asti. Petrovski oli Stalinin läheinen liittolainen. Ukrainassa häntä pidetään yhtenä pääsyyllisenä Holodomorina tunnettuun nälänhätään 1930-luvulla. Neuvostoliiton keskushallinnossa Petrovski oli Ukrainan edustaja toimeenpanevassa keskuskomiteassa 1922–1938, Neuvostoliiton kommunistisen puolueen keskuskomitean politbyroon varajäsen 1926–1938 ja Neuvostoliiton korkeimman neuvoston varapuheenjohtaja 1938–1939. Petrovskin poika Leonid Petrovski oli kenraaliluutnantti, joka kaatui Puna-armeijan joukoissa vuonna 1941. Nykyinen Dnipron kaupunki oli nimeltään Dnipropetrovsk vuosina 1928–2016 Petrovskin kunniaksi. == Lähteet == Luokka:Venäjän ministerit Luokka:Ukrainan pääministerit Luokka:Vuonna 1878 syntyneet Luokka:Vuonna 1958 kuolleet
Vladimir Karelin

Vladimir Karelin (1891–1938) oli venäläinen poliitikko ja vallankumousjohtaja. Hän oli valtion kiinteistöistä vastaava kansankomissaari vuodesta 1917. Karelin osallistui Brest-Litovskin rauhanneuvotteluihin. Hän oli tyytymätön lopputulokseen ja erosi komissaarin virasta. Tšeka pidätti hänet vuonna 1919, ja vapauttamisensa jälkeen hän muutti ulkomaille.. Hän kuitenkin palasi Neuvostoliittoon. Karelin pidätettiin 26. syyskuuta 1937 ja maaliskuussa 1938 hän oli todistajana Moskovan kolmannessa näytösoikeudenkäynnissä. Hänelle annettiin kuolemantuomio 22. syyskuuta 1938 ja teloitettiin ampumalla saman päivän aikana. == Lähteet == Luokka:Venäjän ministerit Luokka:Vasemmistososialistivallankumoukselliset Luokka:Vuonna 1891 syntyneet Luokka:Vuonna 1938 kuolleet
Dan (täsmennyssivu)

Dan tai DAN voi tarkoittaa ainakin seuraavia: *Dan, miehen etunimi *dan, Länsi-Afrikassa puhuttu kieli *Dan, Jordanjoen sivujoki Israelissa *dan-arvo, arvoasteikko useissa japanilaisissa kamppailulajeissa ja lautapeleissä *Dan (Daan), Raamatussa eräs Jaakobin pojista *Dan., lyhenne Raamatun Danielin kirjasta *Dan, myyttinen muinainen Tanskan kuningas *daN, lyhenne dekanewtonista *Dan, sukunimenä: **Fjodor Dan (1871–1947), venäläinen menševikkipoliitikko
Uuden Musiikin Kilpailu 2013

Uuden Musiikin Kilpailu 2013 (UMK 2013) järjestettiin 17. tammikuuta – 9. helmikuuta 2013. Kilpailun voitti Krista Siegfrids kappaleellaan ”Marry Me”. Kilpailu oli järjestyksessään toinen Uuden Musiikin Kilpailu. == Formaatti == Kilpailuun osallistui 12 avoimen haun kautta mukaan päässyttä laulajaa/yhtyettä jotka jaettiin kahteen karsintaan. Kummastakin karsinnasta valittiin neljä parasta suoraan finaaliin, ja pudotettiin kaksi kappaletta. Loput kuusi kappaletta kilpailivat semifinaalissa, josta finaaliin eteni neljä parasta. Espoon Barona Areenalla pidetyssä finaalissa voittaja valittiin 50 prosentin yleisöäänillä ja 50 prosentin tuomaristonäänillä. Tuomaristoon kuuluivat Toni Wirtanen, Redrama, Aija Puurtinen ja Tomi Saarinen. Parhaimman yhteistuloksen saanut voitti kilpailun ja edusti Suomea Euroviisuissa 2013. == Kilpailun kulku == === Ensimmäinen karsinta (17. tammikuuta) === Nro Artisti Kappale Tulos 1 Iina Salin ”Last night” Semifinaaliin 2 Last Panda ”Saturday Night Forever” Semifinaaliin 3 Mikael Saari ”We Should Be Trough” Suoraan finaaliin 4 Ilari Hämäläinen ”Sytytä mut vaan” Karsiutui 5 Diandra ”Colliding Into You” Suoraan finaaliin 6 Rautakoura ”Ilmalaivalla” Semifinaaliin === Toinen karsinta (24. tammikuuta) === Nro Artisti Kappale Tulos 1 Atlético Kumpula ”Paperilyhty” Karsiutui 2 Krista Siegfrids ”Marry Me” Suoraan finaaliin 3 Lucy Was Driving ”Dancing All Around the Universe” Semifinaaliin 4 Arion ”Lost” Suoraan finaaliin 5 Elina Orkoneva ”He’s Not My Man” Semifinaaliin 6 Great Wide North ”Flags” Semifinaaliin === Semifinaali (31. tammikuuta) === Nro Artisti Kappale Tulos 1 Great Wide North ”Flags” Finaaliin 2 Last Panda ”Saturday Night Forever” Finaaliin 3 Lucy was driving ”Dancing All Around the Universe” Finaaliin 4 Rautakoura ”Ilmalaivalla” Karsiutui 5 Iina Salin ”Last Night” Karsiutui 6 Elina Orkoneva ”He’s Not My Man” Finaaliin === Finaali (9. helmikuuta) === Nro Artisti Kappale Tuomaristoäänet (50 %) Yleisöäänet (50 %) Tulos Sija 1 Arion ”Lost” 13,5% 7,0% 10,2% 5. 2 Elina Orkoneva ”He's Not My Man” 11,5% 5,2% 8,4% 6. 3 Lucy Was Driving ”Dancing All Around The Universe” 9,6% 1,6% 5,6% 7. 4 Krista Siegfrids ”Marry Me” 14,6% 38,6% 26,6% 1. 5 Last Panda ”Saturday Night Forever” 9,2% 1,4% 5,3% 8. 6 Mikael Saari ”We Should Be Through” 14,6% 18,4% 16,5% 2. 7 Great Wide North ”Flags” 14,6% 12,0% 13,3% 4. 8 Diandra ”Colliding Into You” 12,3% 15,8% 14,1% 3. == Lähteet == Luokka:Eurovision laulukilpailu 2013 Luokka:Suomen euroviisukarsinnat
Nordisk Panorama

Nordisk Panorama () on pohjoismainen lyhyt- ja dokumenttielokuvien festivaali, jota on järjestetty vuosittain syyskuussa vuodesta 1990 alkaen. Ensimmäiset parikymmentä vuotta festivaali järjestettiin vaihtuvissa kaupungeissa Ruotsissa, Norjassa, Tanskassa, Suomessa ja Islannissa, mutta vuodesta 2013 alkaen tapahtumapaikkana on ollut Ruotsin Malmö, jossa festivaalia järjestävät Malmön kaupunki ja alueellinen elokuvakomissio Film i Skåne.Nordisk Panorama Film Festival , Nordisk Panorama. Viitattu 26.11.2016. ==Festivaalit vuosittain== ===1990 Grimstad=== Etelä-Norjan Grimstadissa pidetyn ensimmäisen Nordisk Panoraman järjesti vapaiden elokuvantekijöiden muodostama Nordisk Filmkontakt -järjestö. ===1991 Aarhus=== Tanskan Århusissa (nyk. Aarhus) pidetyillä toisilla elokuvajuhlilla palkittiin muun muassa Roy Andersson (Härlig är jorden), Marja Pensala (Pimeys) ja Paul-Anders Simma (Let’s Dance). ===1992 Vaasa=== Vaasassa järjestetyillä kolmansilla Nordisk Panorama -festivaaleilla nähtiin kilpailusarjan lisäksi muun muassa Stefan Jarlin retrospektiivisarja. Pääpalkinnolla palkittuja olivat ruotsalaiset dokumentaristi Lars Westman (Se döden) ja animaattori Cesar Galindo (”Viisi minuuttia Amerikan sieluille”). ===1993 Kristianstad=== Ruotsin Kristianstadissa pidetyillä juhlilla suomalaiset menestyivät erinomaisesti. Palkinnon saivat Markku Pölönen (Onnen maa, paras lyhytelokuva), Kiti Luostarinen (Sanokaa mitä näitte, paras dokumentti) ja John Webster (Pölynimurikauppiaat, yleisöpalkinto).Award Winners, Nordisk Panorama. Viitattu 26.11.2016. ===1994 Reykjavik=== Reykjavikissa vuonna 1994 Thomas Vinterberg sai sekä lyhytelokuva- että yleisöpalkinnon elokuvastaan Poika, joka kulki takaperin. Kunniamaininnan saivat muun muassa Esa Illi (Kili-Kali) ja Katariina Lillqvist (Kamarihaikara). ===1994 Bergen=== Norjan Bergenissä pääpalkinnon saivat norjalaiset Joachim Solum ja Thomas Lien (Syvyyden yksinäisyys) sekä ruotsalaiset Fredrik von Krusenstjerna (Förräderi) ja Reza Parsa (Gränsen). ==Myöhemmät festivaalipaikkakunnat== *1996 Kööpenhamina *1997 Helsinki *1998 Kiiruna *1999 Reykjavik *2000 Bergen *2001 Aarhus *2002 Oulu *2003 Malmö *2004 Reykjavik *2005 Bergen *2006 Aarhus *2007 Oulu *2008 Malmö *2009 Reykjavik *2010 Bergen *2011 Aarhus *2012 Oulu *2013– Malmö ==Lähteet== Luokka:Elokuvajuhlat Luokka:Pohjoismainen kulttuuri
Westfälische dachsbracke

Westfälische dachsbracke ("westfaleninmäyräajokoira"Gondrexon, A. & Browne, I. Maailman koiraopas: s. 144. Weilin+Göös, Helsinki: 1974. ISBN951-35-1120-0.), jota kutsutaan toisinaan englanniksi ja ranskaksi "westfaleninbassetiksi" (, ) on saksalainen koirarotu. Se on muunnos saksanajokoirasta (Deutsche Bracke) ja kuuluu FCI-roturyhmään 6. ==Ulkonäkö== Westfälische dachsbracke on melko pitkänomainen, matalaraajainen ja vahvarakenteinen metsästyskoira. Rodun säkäkorkeus on 30–38 senttimetriä. Karvapeite on karkeaa ja tiheää. Väritys vaihtelee punaisesta keltaiseen manttelikuviolla. Päässä on valkoinen otsajuova. Kuono ja kaulus ovat valkoisia. Valkoista karvaa on myös rinnassa, vatsassa ja hännänpäässä. Suklaanruskea väri luetaan virheeksi. Kuva:Westfälische Dachsbracke Rüde.jpg|punainen mustalla manttelilla Kuva:Westfälische Dachsbracke tricolor.jpg|tricolor == Luonne ja käyttäytyminen == Rotu on älykäs, ystävällinen, rauhallinen, sopeutuvainen ja tottelevainen, ja sillä on tarkka hajuaisti. == Alkuperä == Rotu syntyi 1800-luvun loppupuolella, kun saksanajokoiraa risteytettiin steinbracken kanssa tavoitteena luoda rotu, joka sopi paremmin muuttuneisiin metsästyssääntöihin. Toisten lähteiden mukaan sen jalostukseen olisi käytetty saksalaisia ajokoiria ja mäyräkoiraa. ==Lähteet== Luokka:Saksalaiset koirarodut
Nikon F

Nikon F oli yksisilmäinen peilikamera jonka Nikon julkisti huhtikuussa 1959 ja jota tuotettiin lokakuuhun 1973 asti. Nikon F oli ensimmäinen 35 mm filmiä käyttävä kamera, joka nousi suosioon ammattilaisvalokuvaajien ja lehtikuvaajien keskuudessa. Se tuli tunnetuksi esimerkiksi Vietnamin sotaa kuvanneiden journalistien työkaluna. Nikon F oli merkittävä kamera Nikonin tuotteiden historiassa, koska kamerassa käytettävä objektiivin kiinnitysbajonetti, Nikon F-mount, on pieniä muutoksia lukuun ottamatta yhä käytössä Nikonin digitaalisissa ja filmiä käyttävissä SLR-kameroissa (mukaan lukien F6, joka oli vuonna 2019 maailman ainoa enää valmistettu filmijärjestelmäkamera). Nikonin valmistamissa peilittömissä järjestelmäkameroissa on vuodesta 2018 käytetty uutta kiinnitysbajonettia, Nikon Z-mount, johon useimmat F-tyypin linssit voidaan kiinnittää FTZ- adapterin avulla. ==Lähteet== == Aiheesta muualla == F
Veriveljet (vuoden 1962 elokuva)

Veriveljet (, ”Syrakusan tyranni”; , ”Damon ja Pythias”) on vuonna 1962 valmistunut italialais-yhdysvaltalainen seikkailuelokuva. Tyylilajiltaan peplumia edustavan elokuvan on ohjannut Curtis Bernhardt. Sen pääosia esittävät yhdysvaltalaiset Guy Williams ja Don Burnett. ==Juoni== Eletään vuotta 400 eaa. Ateenalainen Pythias on lähetetty Syrakusaan hakemaan pythagoralaisuuden opettajaa Arkanosta kotikaupunkinsa hallitsijaksi. Syrakusassa Pythias tutustuu seikkailija Damoniin, joka ensin pettää hänet, mutta myöhemmin auttaa Arkanoon pakoon. Pythiaan jouduttua tyranni Dionysioksen vangiksi Damon tarjoutuu hänen tilalleen, jotta Pythias pääsee Ateenaan tapaamaan raskaana olevaa vaimoaan. Juuri ennen Damonin teloitusta Pythias palaa Syrakusaan pelastamaan ystävänsä. Miesten välisestä ystävyydestä liikuttuneet kaupunkilaiset pakottavat Dionysioksen säästämään molempien hengen. ==Näyttelijät== ==Tuotanto== Amerikkalaisrahoitteinen Veriveljet on kuvattu väri- ja laajakangastekniikalla Rooman Cinecittàssa. Ulkokuvissa nähdään Grotte Di Salonen luolat, Monte Gelaton vesiputoukset, Tolfan laakso, Gaetan kalliot ja Terracinan merenranta. Ohjaajaksi palkattiin Hollywoodissa työskennellyt Curtis Bernhardt ja pääosiin Disney-yhtiön Zorroa näytellyt Guy Williams sekä Northwest Passage -sarjasta tunnettu Don Burnett. Muu näyttelijäkunta ja tuotantoryhmä koostui etupäässä italialaisista. Eräät lähteet mainitsevat italiankielisen version ohjaajaksi Alberto Cardonen, mutta todennäköisesti hän työskenteli vain Bernhardtin apuohjaajana. Antiikin legendaan perustuva elokuva on hyvin toteutettu, mutta hieman vaisu ja kovin vakavahenkinen peplum-seikkailu. Sen kohokohtia ovat Williamsin esittämä sympaattinen roisto ja hevosvaljakon vauhdikas takaa-ajo. == Lähteet == == Aiheesta muualla == * * Luokka:Italialaiset seikkailuelokuvat Luokka:Yhdysvaltalaiset seikkailuelokuvat Luokka:Vuoden 1962 italialaiset elokuvat Luokka:Vuoden 1962 yhdysvaltalaiset elokuvat Luokka:Metro-Goldwyn- Mayerin elokuvat
Linnakallio

Linnakallio voi tarkoittaa seuraavia: * Linnakallio, teollisuusalue Pirkkalassa * Linnakallio, matkailuyritys Alavieskan Taluskylässä * Hämeenkosken linnakallio, linnavuori Hämeenkoskella * Salajärven Linnakallio, Kalkkolan linnavuori, linnavuori Nastolan Immilässä == Katso myös == * Linnakallion kalliomaalaus, kalliomaalaus Salajärven Linnakalliolla
Iselin Solheim

Iselin Løken Solheim (s. 20. kesäkuuta 1990) on norjalainen poplaulaja- lauluntekijä, jonka kappaleissa on elementtejä kansanmusiikista ja elektronisesta musiikista.FIRDA.no: 100 millionar har høyrt stemma til Iselin (norja) == Ura == Iselin syntyi Naustdalissa, Norjan Sognin ja Fjordanen läänissä. Hän kiinnostui laulamisesta jo nuoressa iässä. Vuonna 2009 Solheim aloitti opinnot Skiringssal Folkehøgskulessa, jossa hän opiskeli pääasiassa musiikkia. Sen jälkeen hän alkoi kirjoittaa omia kappaleitaan. Vuonna 2010 Solheim alkoi opiskella populaarimusiikkia ja musiikkiteknologiaa Liverpoolin Institute for Performing Arts:issa. Opintojensa aikana hän aloitti uusia projekteja, kehitti ääntään ja kypsyi niin artistina kuin esiintyjänäkin.URORT: Iselin Solheim: Les täysi biografi (norja) Palattuaan takaisin Norjaan Solheim julkaisi debyyttikappaleensa ”What's Happening”:in. Kappale sai hyvän vastaanoton: sitä soitettiin paljon radiossa ja Norjan kansallinen radioasema Radio Norge nimesi sen ”Viikon kappaleeksi”. Levy-yhtiö BISI Music myös värväsi hänet välittömästi riveihinsä kuultuaan kappaleen. Seuraavalla kappaleellaan ”The Wizard of Us” Solheim merkitsi tiukasti paikkansa pohjoismaisen musiikin saralla. Solheim myös laulaa Alan Walkerin EDM-kappaleilla ”Faded” (2015) ja ”Sing Me to Sleep” (2016). Tällä hetkellä Solheim asuu Oslossa. == Diskografia == === Singlet === ==== Päälaulajana ==== Vuosi Kappale 2012 ”What's Happening” 2013 ”The Wizard of Us” ”Oracle” 2015 ”Giants” 2016 ”Listen” ==== Vierailevana artistina ==== Vuosi Kappale Albumi 2013 ”Usynlig” (Cir.Cuz feat. Iselin Solheim) Vi Er Cir.Cuz === Muut kappaleet === Vuosi Kappale 2010 ”Coloured Sky” === Tuotannon laajuus === Vuosi Kappale Artisti Rooli(t) 2015 ”Faded” Alan Walker * Laulaja 2016 ”Sing Me to Sleep” Alan Walker * Laulaja === Musiikkivideot === Vuosi Kappale 2013 ”The Wizard of Us” == Lähteet == === Viitteet === == Aiheesta muualla == * * * * Iselin Solheim SoundCloudissa * BBC:n luoma taiteilijasivu Iselin Solheimille Luokka:Norjalaiset poplaulajat Luokka:Vuonna 1990 syntyneet Luokka:Elävät henkilöt
Antti Karisto

Antti Karisto (s. noin 3. elokuuta 1951 ) on suomalainen sosiaalipoliitikan tutkija ja valtiotieteiden tohtori, joka työskenteli vuosina 2002-2017 Helsingin yliopiston sosiaaligerontologian professorina. Hän on koulutukseltaan valtiotieteiden tohtori ja luonnontieteiden kandidaatti. Hänen suomenkielinen, sosiaalipolitiikan alaan kuuluva väitöskirjansa Helsingin yliopistolle (1984) oli otsikoitu Hyvinvointi ja sairauden ongelma : Suomea ja muita Pohjoismaita vertaileva tutkimus sairastavuuden väestöryhmittäisistä eroista ja sairaudesta hyvinvoinnin vajeena. Hän on tutkinut laajasti eri yhteiskuntatieteitä kaupunkikulttuurista sosiaaligerontologiaan. Hän on myös yksi sosiaalipolitiikan tenttikirjan Matkalla nykyaikaan kirjoittajista. == Lähteet == * Antti Kariston blogi === Viitteet === Luokka:Suomalaiset professorit Luokka:Suomalaiset sosiaalipoliitikot Luokka:Vuonna 1951 syntyneet Luokka:Elävät henkilöt
Trasquera

Trasquera on kunta Pohjois-Italiassa Verbano-Cusio-Ossolan maakunnassa Piemonten alueella. Trasqueran naapurikunnat ovat Bognanco, Crevoladossola ja Varzo sekä Zwischbergen Sveitsin puolella. == Lähteet == Luokka:Verbano-Cusio- Ossolan maakunnan kunnat
Sosiaaligerontologia

Sosiaaligerontologia on yhteiskuntatieteisiin kuuluva tieteenala, jossa tutkitaan väestön ikääntymistä yhteiskunnallisena, sosiaalisena ja kulttuurisena ilmiönä. Tärkeitä osa-alueita sosiaaligerontologiassa ovat väestön ikääntyminen, erityisesti ikäihmisten elämänlaatu ja voimavarat, vanhuspolitiikka, vanhustyö ja palvelujen laatu, tulevaisuuden muutostrendit sekä sosiaaligerontologinen tutkimus. Suomalaisia sosiaaligerontologeja ovat muun muassa Helsingin yliopiston professori Antti Karisto ja Lapin yliopiston professori Heli Valokivi. == Lähteet == === Viitteet === Luokka:Sosiaalipolitiikka Luokka:Yhteiskuntatieteet
Calasca-Castiglione

Calasca-Castiglione on kunta Pohjois-Italiassa Verbano-Cusio-Ossolan maakunnassa Piemonten alueella. Calascan naapurikunnat ovat Antrona Schieranco, Bannio Anzino, Borgomezzavalle, Pallanzeno, Piedimulera, Pieve Vergonte, Rimella, Valstrona ja Vanzone con San Carlo. == Lähteet == Luokka:Verbano-Cusio-Ossolan maakunnan kunnat
Usko huomispäivään

Usko huomispäivään (Watch on the Rhine) on Herman Shumlinin ohjaama yhdysvaltalainen draamaelokuva vuodelta 1943. Se perustuu Lillian Hellmanin näytelmään vuodelta 1941, joka tunnetaan suomeksi nimellä Vartio Reinillä. Näytelmän sovitti elokuvaksi Dashiell Hammett. == Juoni == Näytelmän ja elokuvan alkuperäisnimi tulee saksalaisesta patrioottisesta laulusta ”Die Wacht am Rhein”. Tarinassa natsi-Saksasta Yhdysvaltoihin paennut saksalais- amerikkalainen pariskunta (Paul Lukas ja Bette Davis) teini-ikäisine lapsineen aikoo auttaa Saksan vastarintaliikkeen toimintaa Yhdysvalloista käsin, mutta heidän suunnitelmansa paljastuu ja he joutuvat kiristyksen uhriksi. Perheen isä tappaa kiristäjän ja joutuu pakenemaan Yhdysvalloista takaisin Eurooppaan. Hänestä ei kuulu kuukausiin mitään, ja lopulta perheen 18 vuotta täyttävä poika haluaa lähteä isää etsimään. Äiti epäröi, koska pelkää menettäneensä miehensä ja menettävänsä myös poikansa. == Vastaanotto ja jälkimaine == Paul Lukas sai miespääosastaan Oscarin ja Golden Globen. Sen lisäksi elokuva tuotti kolme Oscar-ehdokkuutta: parhaasta elokuvasta, parhaasta käsikirjoituksesta (Hammett) ja parhaasta naissivuosasta Lucile Watson. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == == Aiheesta muualla == * * * Usko huomispäivään TCM-elokuvakanavan sivustolla Luokka:Yhdysvaltalaiset draamaelokuvat Luokka:Vuoden 1943 yhdysvaltalaiset elokuvat Luokka:Yhdysvaltalaiset näytelmiin perustuvat elokuvat Luokka:Warner Brosin elokuvat
For Crying Out Loud (Shiraz Lanen albumi)

For Crying Out Loud on suomalaisen hard rock -yhtye Shiraz Lanen esikoisalbumi, joka julkaistiin 15. huhtikuuta 2016 ja se sai positiivisen vastaanoton. Albumi sisältää hieman rankemaa hard rockia, mutta myös kevyempää blues-henkistä rockia. Albumi debytoi Suomen virallisen listan sijalla 36. Levyn julkaisun jälkeen syksyllä 2016 yhtye kiersi Eurooppaa. == Kappaleet == # # # # # # # # # # == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == Luokka:Suomalaiset hard rock -albumit Luokka:Vuoden 2016 esikoisalbumit
Toivo Harjunpää

Kalle Toivo Immanuel Harjunpää (2. kesäkuuta 1910 Rauma – 21. syyskuuta 1995) oli amerikansuomalainen luterilainen pappi ja kirkkohistorian professori. Hänen uskonnollinen taustansa oli evankelisessa herätysliikkeessä. Harjunpää vihittiin papiksi Turussa 1936. Hän oli jonkin aikaa pappina Vehmaalla ja oli sitten Suomen Merimieskirkon pastorina Lontoossa 1938–1945 ja arkkipiispa Aleksi Lehtosen sihteerinä 1945–1948. Hän oli perustamassa vuonna 1946 liturgiseen liikkeeseen kuulunutta Liturgiset veljet-piiriä Turkuun ja toimi piirin johtajana. Harjunpää muutti toukokuussa 1948 Yhdysvaltoihin. Hän oli vuodesta 1953 opettajana Berkeleyssä Kaliforniassa sijaitsevassa Pacific Lutheran Theological Seminaryssa ja hän toimi Berkeleyn Graduate Theological Unionin kirkkohistorian professorina 1963–1977 aina eläkkeelle jäämiseensä saakka. Harjunpää oli myös korkeakirkollisen Societas Sanctae Birgittae veljistön jäsenenä. == Teoksia == * Preaching in England during the later Middle Ages. Acta Academiae Aboensis. Series A, Humaniora 29, 4. Åbo akademi, Åbo 1965 * Siirtolaishistoriaa. 3 ; kirj. Aarne A. Koskinen, Toivo Harjunpää, Reino Kero. Turku 1969 == Lähteet == Luokka:Amerikansuomalaiset henkilöt Luokka:Yhdysvaltalaiset professorit Luokka:Suomen evankelis-luterilaisen kirkon papit Luokka:Vuonna 1910 syntyneet Luokka:Vuonna 1995 kuolleet
Woman (albumi)

Woman on ranskalaisen elektronisen musiikin yhtye Justicen kolmas studioalbumi, joka julkaistiin 18. marraskuuta 2016.iTunes: Justice – Woman == Kappaleet == == Arvostelut == * Metacritic: 72/100Metacritic aggregate * Consequence of Sound: B–Consequence of Sound: Album review * The Guardian: The Guardian: Album review == Lähteet == == Aiheesta muualla == * Yhtyeen viralliset sivut Luokka:Ed Banger Recordsin albumit Luokka:Vuoden 2016 albumit Luokka:Justicen albumit
Erkylän taistelu

Erkylän taistelu oli Hausjärven pitäjän Erkylän kylässä 21. huhtikuuta 1918 käyty Riihimäen valtaukseen liittyvä Suomen sisällissodan taistelu. Hikiään matkalla ollut saksalainen osasto joutui Erkylän kartanoon kuuluvan Ilonummen torpan lähistöllä punaisten väijytykseen, jolloin kaatui kuusi saksalaista ja neljä punakaartilaista. == Taistelu == 21\. huhtikuuta päättyneen Hyvinkään taistelun jälkeen osa saksalaisjoukoista jatkoi kohti Riihimäkeä vielä saman illan aikana. Majuri Godert von Redenin johtama Saksilainen karabinierirykmentti lähti marssimaan Erkylän kylän kautta Hikiälle, jossa sen tarkoitus oli katkaista Lahteen johtava rata, ennen hyökkäystään idän suunnasta Riihimäelle. Osasto pääsi noin 10 kilometrin päähän Hyvinkäältä, kun se Ilonummen torpan tuntumassa joutui punaisten väijytykseen noin kello 23. Syntyneessä tulitaistelussa kaatui kuusi saksalaista ja neljä punakaartilaista, ennen kuin punaiset irroittautuivat kahakasta. Redenin joukko ei taistelun tauottua pystynyt enää jatkamaan matkaansa, vaan majoittui yöksi läheisen Erkylän kartanon maille. Aamulla osasto jatkoi Hikiän asemalle, jonka valtauksen jälkeen se eteni edelleen Riihimäelle. == Hautapaikat == Taisteluissa kuolleista kuudesta saksalaisesta neljä on haudattu Erkylän kartanon puistoon. Paikalla on muistomerkki, johon on kaiverrettu sotilaiden nimet. Kaatuneet punaiset on haudattu Ilonummelle, jonne pystytettiin muistokivi vuonna 1988. == Lähteet == Luokka:Saksalaisten taistelut Suomen sisällissodassa Luokka:Uudenmaan taistelut‎ Luokka:Hausjärvi Luokka:Kanta- Hämeen historia